**LOHJAN KAUPUNKI**

**Perusopetuksen koulukohtainen oppilashuoltosuunnitelma**



**MÄNTYNUMMEN YHTENÄISKOULU**

**2018 – 2019**

Sisältö

[Johdanto 1](#_Toc522622514)

[Oppilashuolto 2](#_Toc522622515)

[Monialainen oppilashuollon yhteistyö 2](#_Toc522622516)

[1. Oppilashuollon kokonaistarve ja käytettävissä olevat oppilashuoltopalvelut 4](#_Toc522622517)

[2. Yhteisöllinen oppilashuolto ja sen toimintatavat 9](#_Toc522622518)

[3. Yksilökohtaisen oppilashuollon järjestäminen 21](#_Toc522622519)

[4. Oppilashuollon yhteistyön järjestäminen oppilaiden ja heidän huoltajiensa kanssa 27](#_Toc522622520)

[5.Oppilashuoltosuunnitelman toteuttaminen ja seuraaminen 28](#_Toc522622521)

Oppilashuoltosuunnitelma -työryhmän kokoonpano

Panu Ruoste, rehtori

Erna Huhtala, rehtori

Liisa Jääskeläinen, rehtori

Taina Hämäläinen, vt. rehtori

Heidi Kyttälä, terveydenhoitaja

Maiju Marttinen, kuraattori

Leena Oittila, opinto-ohjaaja

Maarit Lindman, erityispäivähoidon koordinaattori

Ulla Taanila, päiväkodin johtaja

…

Lohjan kaupungin esi- ja perusopetuksen oppilashuollon suunnitelma on laadittu h Kasvatus- ja opetuslautakunnassa 27.4.2016 hyväksytyn opetussuunnitelman ohjeistusten mukaisesti.

# Johdanto

Uusi oppilas- ja opiskelijahuoltolaki astui voimaan 1.8.2014. Opetushallitus uudisti opetussuunnitelman perusteiden oppilas- ja opiskelijahuoltoa koskevat osuudet esi- ja perusopetuksen osalta ja antoi kunnille määräyksen opetussuunnitelman muuttamisesta siten, että uusi opetussuunnitelma otettiin käyttöön 1.8.2014 alkaen.

Tämä oppilashuoltosuunnitelma on laadittu opetustoimen, varhaiskasvatuksen ja perusturvan yhteistyönä. Nuorisovaltuusto ja LoKoVa ry. ovat osallistuneet suunnitelman laadintatyöhön.

Paikallisella tasolla oppilashuollon suunnitelmien kokonaisuus muodostuu kolmesta suunnitelmasta, jotka yhdessä ohjaavat oppilashuollon suunnittelua ja toteutusta. Suunnitelmat valmistellaan monialaisena yhteistyönä.

Suunnitelmat ovat:

* lasten ja nuorten hyvinvointisuunnitelma, johon kirjataan oppilashuoltoa koskeva osuus,
* paikalliseen opetussuunnitelmaan sisältyvä kuvaus oppilashuollosta sekä
* koulu - / esipetusyksikkökohtainen oppilashuoltosuunnitelma.

Lasten ja nuorten hyvinvointisuunnitelma sekä muut kunnan lasten ja nuorten hyvinvointia ja turvallisuutta koskevat linjaukset otetaan huomioon valmisteltaessa paikallisen opetussuunnitelman oppilashuoltoa koskevaa osuutta sekä koulukohtaisia oppilashuoltosuunnitelmia.

Opetussuunnitelman oppilashuoltoa koskevassa osuudessa kuvataan esi- ja perusopetuksen oppilashuollon paikallisen toteuttamisen tavoitteet ja toimintatavat. Siinä määritellään

* opetussuunnitelman yhteys lasten ja nuorten hyvinvointisuunnitelmaan,
* yksikkökohtaisten oppilashuoltosuunnitelmien laadintaa ohjaavat linjaukset,
* yksikkökohtaisen oppilashuoltosuunnitelman perusrakenne sekä
* osa suunnitelmiin sisältyvistä asioista (esimerkiksi poissaoloihin, päihteiden käyttöön puuttuminen, sairaalaopetusyhteistyö, tapaturmat).

Kuntakohtainen opetussuunnitelma, johon opetussuunnitelman perusteet on sisällytetty, toimii suoraan pohjana yksikön oppilashuoltosuunnitelmalle. Näin vältytään päällekkäisiltä kirjauksilta ja varmistetaan yksiköiden yhtenäinen toimintakulttuuri.

Perusopetus

# Oppilashuolto

**Perusopetuksen opetussuunnitelman** perusteissa käytetään oppilas- ja opiskelijahuoltolain käsitteistön sijasta perusopetuksen opiskeluhuollosta nimitystä **oppilashuolto**, opiskelijasta käsitettä **oppilas** ja oppilaitoksesta nimitystä **koulu**. Koulutuksen järjestäjään viitataan käsitteellä **opetuksen järjestäjä**[[1]](#footnote-1).

Lasten ja nuorten kehitysympäristön ja koulun toimintaympäristön muuttuessa oppilashuollosta on tullut yhä tärkeämpi osa koulun perustoimintaa. Oppilashuolto liittyy läheisesti koulun kasvatus- ja opetustehtävään. Oppilashuoltotyössä otetaan huomioon lapsen edun ensisijaisuus[[2]](#footnote-2).

Oppilaalla on oikeus saada maksutta sellainen oppilashuolto, jota opetukseen osallistuminen edellyttää[[3]](#footnote-3). Oppilashuollolla tarkoitetaan oppilaan hyvän oppimisen, hyvän psyykkisen ja fyysisen terveyden sekä sosiaalisen hyvinvoinnin edistämistä ja ylläpitämistä sekä niiden edellytyksiä lisäävää toimintaa kouluyhteisössä. Oppilashuoltoa toteutetaan ensisijaisesti ennaltaehkäisevänä ja koko kouluyhteisöä tukevana yhteisöllisenä oppilashuoltona. Tämän lisäksi oppilailla on lakisääteinen oikeus yksilökohtaiseen oppilashuoltoon.[[4]](#footnote-4) Monialainen yhteistyö on oppilashuollossa keskeistä. Oppilashuoltotyötä ohjaavat luottamuksellisuus, kunnioittava suhtautuminen oppilaaseen ja huoltajaan sekä heidän osallisuutensa tukeminen.

Perusopetuksen oppilashuollosta ja siihen liittyvistä suunnitelmista säädetään oppilas- ja opiskelijahuoltolaissa.

## Monialainen oppilashuollon yhteistyö

Opetuksen järjestäjä asettaa **oppilashuollon ohjausryhmän** ja **koulukohtaiset oppilashuoltoryhmät**. Yksittäistä oppilasta koskevat asiat käsitellään tapauskohtaisesti koottavassa **asiantuntijaryhmässä**. Jokaisella kolmella ryhmällä on omat tehtävät ja niiden perusteella määräytyvä kokoonpano. Kaikki oppilashuoltoryhmät ovat monialaisia, mikä tarkoittaa että ryhmässä on opetushenkilöstön lisäksi kouluterveydenhuoltoa sekä psykologi- ja kuraattoripalveluja edustavia jäseniä sen mukaan kun käsiteltävä asia edellyttää.

Oppilashuolto järjestetään monialaisessa yhteistyössä opetustoimen ja sosiaali- ja terveystoimen kanssa siten, että siitä muodostuu toimiva ja yhtenäinen kokonaisuus. Oppilashuoltoa toteutetaan yhteistyössä oppilaan ja hänen huoltajansa kanssa ottaen huomioon oppilaan ikä ja edellytykset. Tarvittaessa yhteistyötä tehdään myös muiden toimijoiden kanssa. Kouluyhteisön tai oppilaiden hyvinvoinnissa havaittuihin huolenaiheisiin etsitään ratkaisuja yhdessä oppilaiden ja huoltajien kanssa. Koulussa oppilashuolto on kaikkien kouluyhteisössä työskentelevien ja oppilashuoltopalveluista vastaavien työntekijöiden tehtävä. Ensisijainen vastuu kouluyhteisön hyvinvoinnista on koulun henkilökunnalla. Oppilashuollon palveluja ovat psykologi- ja kuraattoripalvelut sekä kouluterveydenhuollon palvelut . Näiden asiantuntijoiden tehtävät liittyvät niin yksilöön, yhteisöön kuin yhteistyöhön. Palveluja tarjotaan oppilaille ja huoltajille siten, että ne ovat helposti saatavilla[[5]](#footnote-5). Palvelut järjestetään lain edellyttämässä määräajassa.

Kunnan oppilashuoltotyön linjauksista ja työnjaosta huolehtii **kuntakohtainen oppilashuollon ohjausryhmä**, joka toimii oppilas- ja opiskelijahuoltolain tarkoittamana oppilashuollon ohjausryhmänä esi- ja perusopetuksen osalta. **Lohjan** oppilashuollon **kuntakohtaisena ohjausryhmänä** toimii monialainen MoNet-työryhmä. Ryhmä ohjaa oppilashuollon suunnittelua, kehittämistä ja arviointia.

#### Koulukohtainen oppilashuoltosuunnitelma[[6]](#footnote-6)

Opetuksen järjestäjä vastaa siitä, että oppilashuollon toteuttamista, arviointia ja kehittämistä varten laaditaan koulukohtainen oppilashuoltosuunnitelma. Suunnitelma on laadittava yhteistyössä koulun henkilöstön, oppilaiden ja heidän huoltajiensa kanssa. Oppilashuoltosuunnitelma voi olla myös kahden tai useamman koulun yhteinen. Suunnitelma tarkistetaan vuoden kuluessa siitä, kun kunnan lasten ja nuorten hyvinvointisuunnitelma on tarkistettu. Lasten ja nuorten hyvinvointisuunnitelma hyväksytään kunkin kunnan kunnanvaltuustossa ja tarkistetaan vähintään kerran neljässä vuodessa[[7]](#footnote-7).

Oppilashuoltosuunnitelmaa laadittaessa sovitaan menettelytavoista, joilla koulun henkilöstö, oppilaat ja huoltajat sekä tarvittavilta osin yhteistyötahot perehdytetään suunnitelmaan. Samalla sovitaan suunnitelmasta tiedottamisesta edellä mainituille. Tämä suunnitelma toimii pohjana koulukohtaisesti laadittavalle oppilashuoltosuunnitelmalle. Suunnitelmaa laadittaessa otetaan huomioon valtuuston hyväksymä lasten ja nuorten hyvinvointisuunnitelma.

**MONIALAISET OPPILASHUOLTORYHMÄT**

Lohjan kaupunki

Koulu

Oppilas

**LAPE – oppilashuollon asiantuntijaryhmä**

Yleinen suunnittelu, kehittäminen, ohjaus ja arviointi

**Koulukohtainen oppilashuoltoryhmä**

Oppilashuollon suunnittelu, kehittäminen, toteuttaminen ja arviointi

**Asiantuntijaryhmä**

Tapauskohtaisesti koottava yksittäisen oppilaan tai ryhmän tuen tarpeen selvittämiseksi ja oppilashuoltopalvelujen järjestämiseksi

##### Oppilashuoltosuunnitelman sisältö:

1. *Oppilashuollon kokonaistarve ja käytettävissä olevat oppilashuoltopalvelut*

### 1. Oppilashuollon kokonaistarve ja käytettävissä olevat oppilashuoltopalvelut

Oppilashuoltosuunnitelmassa esitetään arvio koulun oppilashuollon kokonaistarpeesta ja käytettävissä olevista oppilashuoltopalveluista niiden yhdenvertaisen saatavuuden varmistamiseksi ja toiminnan tarkoituksenmukaiseksi kohdentamiseksi. Oppilashuollon kokonaistarve ja käytettävissä olevien oppilashuoltopalvelujen määrä ilmoitetaan sen mukaisena, mitä ne ovat suunnitelmaa valmisteltaessa. Arviota voidaan tarpeiden muuttuessa tarkistaa.

Arvio oppilashuollon kokonaistarpeesta tukee koulun käytettävissä olevien resurssien kohdentamista yhteisölliseen ja yksilökohtaiseen oppilashuoltotyöhön sekä oppilashuollon yhteistyöhön. Arviossa otetaan huomioon oppilashuollon seurannassa, kehittämisessä ja toteuttamisessa vaadittava opetushenkilöstön ja oppilashuollon palveluiden asiantuntijoiden työpanos. Arviossa hyödynnetään monipuolisesti lasten ja nuorten terveyttä ja hyvinvointia sekä elinoloja koskevaa seurantatietoa, esimerkiksi kouluterveyskyselyn tuloksia. Lisäksi huomioidaan kouluyhteisön ja -ympäristön tarpeet, asuinalueen erityispiirteet sekä tehostettua ja erityistä tukea tarvitsevien oppilaiden määrä koulussa. Arvion valmistelussa otetaan huomioon myös oppilailta ja huoltajilta sekä opetus- ja oppilashuoltohenkilöstöltä saatava tieto.

#### Oppilashuollon kokonaistarve

Oppilashuollon kokonaistarvetta arvioidaan oppilaiden kouluterveyskyselyn (THL), KiVa-koulutulosten, Terveyden ja hyvinvoinnin edistäminen peruskoulussa –kyselyn (Tea-viisari), laajojen terveystarkastusten koosteiden sekä Oppilaitosympäristön ja terveellisyyden ja turvallisuuden ja yhteisön hyvinvoinnin pohjalta. Oppilashuoltoryhmässä keskustellaan luokanopettajien kanssa heidän luokistaan esimerkiksi työrauhan, kiusaamisen, hyvinvoinnin, terveyden, terveystottumusten ja osallisuuden näkökulmista. Myös oppilailta ja huoltajilta koottava tieto tarjoaa arvokkaan näkökulman oppilashuollon kokonaistarpeen hahmottamisessa. Koulukohtaiset tulokset kootaan alueellisesti. Tulokset käsitellään kuntakohtaisessa oppilashuollon kehittämistyöryhmässä.

Tulevien vuosien erityisinä kehittämiskohteina opetussuunnitelmatyössä ja oppilashuoltotyössä ovat Lohjalla lasten ja nuorten hyvinvointisuunnitelman mukaisesti:

* Koulupoissaoloihin puuttuminen, kouluviihtyvyyden lisääminen
* Oppilaiden kuulluksituleminen ja kouluyhteisön myönteinen vuorovaikutuskulttuuri

##### Tulevan kauden koulukohtaiset painopisteet oppilashuoltotyössä:

|  |
| --- |
| * tuetaan kokonaisvaltaisesti oppilaiden ja kouluyhteisön hyvinvointia * tuetaan oppilaiden arkea. He saavat tarvitsemaansa tukea ja apua kasvuunsa, kehitykseensä ja koulunkäyntiinsä. * vanhemmat saavat tukea lastensa kasvatukseen ja oppimiseen liittyvissä kysymyksissä * opettajat saavat oppilashuoltoryhmältä tukea työhönsä * tehdään oppilashuollollista yhteistyötä eri tahojen kanssa * Tavoitteena on, että koulun ilmapiiri, asenteet, tiedot ja työkäytänteet kehittyvät oppilaiden koulunkäynnin ja hyvinvoinnin kannalta myönteisesti. * ratkaisukeskeinen oppilashuoltotyö |

#### Käytettävissä olevat oppilashuoltopalvelut

* oppilashuollon palveluiden järjestäminen ja sen edellyttämä työn- ja vastuunjako sekä palvelujen toteuttamisessa tarvittava yhteistyö ja
* oppilashuollon palveluiden kohdentaminen yksittäisiin oppilaisiin, kouluyhteisöön ja yhteistyöhön liittyviin tehtäviin sekä oppilashuollon kehittämiseen ja seurantaan

Oppilaalle on järjestettävä mahdollisuus keskustella henkilökohtaisesti psykologin tai kuraattorin kanssa viimeistään seitsemäntenä työpäivänä sen jälkeen, kun oppilas on tätä pyytänyt. Kiireellisissä tapauksissa keskustelu on järjestettävä samana tai seuraavana päivänä. Mahdollisuus on järjestettävä myös oppilaan huoltajan tai muun henkilön yhteydenoton perusteella, jollei kyseessä ole yhteydenottajan neuvonta ja ohjaus tai jos keskustelun järjestäminen on muusta syystä ilmeisen tarpeetonta. Arvion tuen tarpeesta ja kiireellisyydestä tekee asianomainen kuraattori tai psykologi.

Psykologin tai kuraattorin arvion perusteella oppilaalla on oikeus saada riittävä tuki ja ohjaus hänen opiskeluunsa ja kehitykseensä liittyvien vaikeuksien ehkäisemiseksi ja poistamiseksi. Tarvittaessa oppilas on ohjattava saamaan muita opiskeluhuollon palveluja sekä muuta erityisen tuen tarpeessa olevia lapsia ja nuoria tukevaa toimintaa.

Psykologi- ja kuraattoripalveluilla tarkoitetaan opiskelun ja koulunkäynnin tukea ja ohjausta, joilla edistetään kouluyhteisön hyvinvointia ja yhteistyötä oppilaiden ja perheiden ja muiden läheisten kanssa sekä tuetaan oppilaiden oppimista ja hyvinvointia ja sosiaalisia ja psyykkisiä valmiuksia.

Kaikille kouluille on nimetty omat koulukuraattorit ja koulupsykologit. Mitoituksen perustana on lainsäädännöstä seuraava palveluiden tuottamisen vaatimus ja siihen liittyvät määräajat, jotka edellyttävät riittävää henkilöstömitoitusta, kelpoisuuksia ja ammatillista osaamista. Työ on jaettu alueellisesti, ja alueen kuraattorit ja psykologit muodostavat tiimin.

Psykologiliiton suosituksen mukaan mitoituksen tulisi olla 600–800 opiskelijaa/psykologi. Sosiaalialan korkeakoulutettujen ammattijärjestö Talentian suosituksen mukaan kuraattorimitoitus tulisi olla 600 opiskelijaa/kuraattori

Laskennallinen kansallinen mitoitussuositus kouluterveydenhuollossa on 600 opiskelijaa/

terveydenhoitaja. Lääkäreiden suositeltu mitoitus kouluterveydenhuollossa on 500 oppilasta/vko tai 2100 oppilasta / kokopäiväinen koululääkäri. Koulu- ja opiskeluterveydenhuollon henkilöstömitoitussuositukset tarkistetaan lähivuosina.

Oppilas- ja opiskelijahuoltolain mukaan oppilaitoksen sijaintikunta vastaa myös kunnan alueella sijaitsevien

yksityisten toisen asteen oppilaitosten opiskeluhuollon psykologi- ja kuraattoripalvelujen järjestämisestä.

Tämä huomioidaan psykologi- ja kuraattoriresurssin kaupunkitasoisessa määrittelyssä.

Näiden resurssien toteutumista seuraa koulutuksen järjestäjä opiskeluhuollon ohjausryhmän välityksellä yhteistyössä koulujen kanssa.

##### Koulupsykologit

Psykologi osallistuu oppilashuoltotyöhön oman alansa asiantuntijana sekä yksittäisen oppilaan että koko yhteisön hyvinvointiin liittyvissä asioissa. Koulupsykologi voi olla mukana suunnittelemassa koko kouluyhteisön tai luokan hyvinvointia tukevia toimenpiteitä.

Psykologin työn tavoitteena on tukea oppilaiden oppimista ja hyvinvointia psykologistenarviointi-, konsultaatio- ja neuvontapalvelujen avulla. Psykologin työ sisältää oppilaan oppimisvaikeuksien, erilaisten koulunkäyntivaikeuksien ja psyykkisen tilanteen arviointia sekä tukitoimien suunnittelua ja toteuttamista yhteistyössä oppilaan lähiverkoston ja tarvittavan viranomaisverkoston kanssa. Psykologit ohjaavat tarvittaessa perheitä koulun ulkopuolisten tukitoimien piiriin.

##### Koulukuraattorit

Koulukuraattori tekee suunnitelmallista ja tavoitteellista sosiaalityötä. Tehtävät koostuvat asiakastyöstä, opetussuunnitelman mukaisesta oppilashuoltotyöstä, verkostotyöstä sekä yhteistyöstä eri viranomaisten ja muiden tahojen kanssa.

Koulukuraattori antaa oppilaalle ja hänen lähiyhteisölleen tukea, ohjausta ja asiantuntija-apua, jolla pyritään ehkäisemään ja poistamaan oppilaan kehitykseen liittyviä sosiaalisia vaikeuksia sekä edistämään koulun ja kodin välistä yhteistyötä.

Koulukuraattoripalvelua annetaan koulun sosiaalityön palvelutehtävän perusteella.

##### Kouluterveydenhuolto

Kouluterveydenhuollon tehtävänä on edistää ja ylläpitää kouluikäisten lasten ja nuorten terveyttä ja hyvinvointia yhteistyössä koulujen henkilöstön ja vanhempien kanssa.

Kouluterveydenhuollossa työskentelevät kouluterveydenhoitajat ja koululääkärit. Määräaikaiset koko ikäluokkaa koskevat terveystarkastukset muodostavat kouluterveydenhuollontoiminnan rungon. Peruskoulun aikana oppilailla on yhdeksän terveystarkastusta. Koulun alkaessa ensimmäisellä luokalla, murrosikää lähestyttäessä viidennellä luokalla ja peruskoulunloppuvaiheessa kahdeksannella luokalla oppilaille tehdään laaja terveystarkastus, johon kuuluu terveydenhoitajan ja lääkärin tarkastus sekä vanhempien tapaaminen. Terveystarkastuksissa pyritään havaitsemaan tukea tarvitsevat lapset ja nuoret. Perheiden kanssa tehdään yhteistyötä tarvittavan tuen järjestämiseksi.

##### Muut oppilaan koulunkäynnin tukemiseen osallistuvat tahot koulussa

Koulussa voi työskennellä määräaikaisesti erilaisia hanketyöntekijöitä tai esim. nuorisotyöntekijöidentyöstä osa voi tapahtua koulun tiloissa. Oppilashuoltotyössä varmistetaan, että työn- ja vastuunjako eri toimijoiden kesken on selkeä. Hanketyö suunnitellaan aina koulunhenkilöstön kanssa siten, että se tukee koulun muuta hyvinvointia edistävää toimintaa.

Koulun arvio oppilashuollon kokonaistarpeesta (laskennallisen tarpeen arvioinnissa käytettiin mitoitussuositusten ylärajaa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Pääkoulu (A) täyttää kunkin työntekijän osuuden | | | | | | | | | | | | | |
| A) Mäntynummen yhtenäiskoulu | | | | | | | | | | | | | |
| B) Pullin koulu | | | | | | | | | | | | | |
| C) Lehmijärven koulu | | | | | | | | | | | | | |
| D) Perttilän koulu | | | | | | | | | | | | | |
| E) Muijalan koulu |  |  |  |  |  |  |  |  |  |  |  |  |  |
| F) Asemanpellon koulu | | | | | | | | | | | | | |
| G) Nummenkylän koulu | | | | | | | | | | | | | |
| Työntekijä | yksiköt | esiopetus | perusopetus | lukio / 2.aste | Nykytilanne (pvä/vko) | nykytilanne yhteensä (hlöä) | esiopetus | perusopetus | lukio / 2.aste | Opiskelijoita/ työntekijä (lkm) | (lask normi) | laskennallinen tarve yht. hlöä | lisätarve hlöä |
| terveydenhoitaja | A |  | 500 |  | 4,5 |  |  |  |  |  |  |  |  |
|  | C |  | 94 |  | 0,5 |  |  |  |  |  |  |  |  |
|  | yhteensä |  | 594 |  | 5 | 1 |  |  |  | 594 | 600 |  |  |
| kuraattori | A |  | 500 |  | 2,75 |  | 20 |  |  | 485 |  |  |  |
| Niina Eskolin | B |  | 48 |  |  |  |  |  |  | 49 |  |  |  |
|  | C |  | 94 |  |  |  | 15 |  |  | 107 |  |  |  |
|  | D |  | 186 |  | 0,75 |  | 31 |  |  | 222 |  |  |  |
|  | F |  | 119 |  | 0,25 |  | 15 |  |  | 144 |  |  |  |
|  | yhteensä |  | 947 |  | 5 | 1 | 81 |  |  | 1028 | 600 |  |  |
| psykologi | A |  | 500 |  |  |  | 20 |  |  | 485 |  |  |  |
| Pia Tarvo | B |  | 48 |  |  |  |  |  |  | 49 |  |  |  |
|  | C |  | 94 |  |  |  | 15 |  |  | 107 |  |  |  |
|  | D |  | 186 |  |  |  | 31 |  |  | 222 |  |  |  |
|  | E |  | 170 |  |  |  | 14 |  |  | 201 |  |  |  |
|  | F |  | 112 |  |  |  | 15 |  |  | 144 |  |  |  |
|  | G |  | 49 |  |  |  | 9 |  |  | 64 |  |  |  |
|  | yhteensä |  | 1159 |  | 5 | 1 | 104 |  |  | 1263 | 600-800 |  |  |
| lääkäri \* |  |  |  |  |  |  |  |  |  |  |  |  |  |
| ? | yhteensä |  |  |  |  |  |  |  |  |  | 2100 |  |  |
| \*) lääkäri 14pv/vuosi | |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

|  |
| --- |
| Koulun kuvaus oppilashuollon palvelujen kohdentamisesta yksittäisiin oppilaisiin, kouluyhteisöön ja yhteistyöhön liittyviin tehtäviin sekä oppilashuollon kehittämiseen ja seurantaan:  Kuraattori, psykologi, terveydenhoitaja ja perhetyöntekijä osallistuvat yhteisölliseen oppilashuoltoryhmään ja yksilökohtaiseen asiantuntijaryhmään tarvittaessa. Oppilaat ohjautuvat kuraattorille, psykologille ja perhetyöntekijälle itse, huoltajan tai opettajan kautta.  Mykissä terveydenhoitajalla on suositusten mukainen oppilasmäärä, terveydenhoitaja tapaa jokaisen oppilaan vuosittain. Kuraattorin ja psykologin oppilasmäärät ovat yli suositusten.  Terveydenhoitajalla on vastaanottotunti lähes päivittäin klo 11.15–12.15. Akuutit sairastumiset ja tapaturmat hoidetaan myös muina aikoina.  Kuraattorille aika ilman ajanvarausta ma-ti klo 9.00–10.00. |

### 2. Yhteisöllinen oppilashuolto ja sen toimintatavat [[8]](#footnote-8)

Oppilashuolto on tärkeä osa perusopetuksen toimintakulttuuria. Yhteisöllisessä oppilashuoltotyössä seurataan, arvioidaan ja kehitetään kouluyhteisön ja oppilasryhmien hyvinvointia. Lisäksi huolehditaan kouluympäristön terveellisyydestä, turvallisuudesta ja esteettömyydestä.[[9]](#footnote-9) Yhteisöllisten toimintatapojen kehittämisessä tehdään yhteistyötä oppilaiden, huoltajien sekä muiden lasten ja nuorten hyvinvointia edistävien viranomaisten ja toimijoiden kanssa.

Oppilaiden ja huoltajien osallisuus ja kuulluksi tuleminen on yhteisöllisessä oppilashuollossa tärkeää ja hyvinvointia vahvistavaa. Oppilaiden osallisuuden edistäminen on opetuksen järjestäjän tehtävä[[10]](#footnote-10). Oppilashuolto luo kouluyhteisössä edellytyksiä yhteenkuuluvuudelle, huolenpidolle ja avoimelle vuorovaikutukselle. Osallisuutta lisäävät toimintatavat edesauttavat myös ongelmien ennalta ehkäisyä, niiden varhaista tunnistamista ja tarvittavan tuen järjestämistä.

Oppilaalla on oikeus turvalliseen opiskeluympäristöön[[11]](#footnote-11). Siihen kuuluu fyysinen, psyykkinen ja sosiaalinen turvallisuus. Opetuksen järjestämisen lähtökohtana on oppilaiden ja henkilökunnan turvallisuuden varmistaminen kaikissa tilanteissa. Rauhallinen ilmapiiri edistää työrauhaa. Koulun järjestyssäännöt lisäävät kouluyhteisön turvallisuutta, viihtyisyyttä ja sisäistä järjestystä[[12]](#footnote-12). Opetuksen järjestäjä laatii suunnitelman oppilaiden suojaamiseksi väkivallalta, kiusaamiselta ja häirinnältä osana koulukohtaista oppilashuoltosuunnitelmaa. Opettaja tai rehtori ilmoittaa koulussa tai koulumatkalla tapahtuneesta häirinnästä, kiusaamisesta tai väkivallasta tilanteeseen osallistuneiden huoltajille.[[13]](#footnote-13)

Koulurakennuksesta sekä opetustiloista ja -välineistä huolehtiminen ylläpitää ympäristön terveellisyyttä ja turvallisuutta. Kouluyhteisöllä on yhtenäiset toimintatavat eri oppimisympäristöissä tapahtuvaa opetusta ja välitunteja varten. Eri oppiaineiden opetukseen laadittuja turvallisuusohjeita noudatetaan. Opetuksen järjestäjä varmistaa, että oppilaan oppimisympäristö työelämään tutustumisen aikana on turvallinen. Kouluympäristön terveellisyyttä ja turvallisuutta sekä kouluyhteisön hyvinvointia edistetään ja seurataan jatkuvasti. Niitä arvioidaan kolmen vuoden välein toteutettavissa tarkastuksissa[[14]](#footnote-14). Turvallisuuden edistämiseen kuuluvat myös koulukuljetuksia, tapaturmien ennaltaehkäisyä ja tietoturvallisuutta koskevat toimintatavat.

**Oppilashuollon tehtävänä on kehittää hyvinvointia tukevaa oppimisympäristöä ja vahvistaa koulun yhteisöllistä toimintatapaa. Yhteisöllinen oppilashuolto on ensisijaisesti kouluyhteisön kokonaisvaltaiseen hyvinvointiin pyrkivää ennaltaehkäisevää yhteistoimintaa kaikkien toimijoiden (oppilaat, vanhemmat, henkilökunta, alueen yhteistyötahot jne.) kanssa.**

**Yhteisöllisyyttä tuetaan edistämällä oppilaan ja huoltajan osallisuutta kouluyhteisön hyvinvoinnin kehittämisessä. Oppilashuoltoryhmässä käsitellään kouluterveyskyselyn tulokset, kriisisuunnitelmat ja koko kouluyhteisön hyvinvoinnin edistämiseen tähtäävät toimintamallit.**

**Oppilashuoltoryhmä kokoontuu säännöllisesti (vuosikellotetut kokoontumiset) ja kaikkien luokkien tilanne käsitellään oppilashuoltoryhmissä vuosittain. Oppilaiden kokemukset omasta hyvinvoinnistaan ja luokan tilanteesta kartoitetaan vuosittain. Oppilaskunnan edustajat voivat käydä kertomassa luokkansa tilanteen/ esittelemässä luokkakyselyiden tuloksia oppilashuoltoryhmässä. Kyselyistä nousevien havaintojen perusteella voidaan luokkaan kohdentaa hyvinvointia ja turvallisuutta tukevia yhteisöllisiä toimintamalleja. Oppilashuoltohenkilöstö voi myös vierailla luokassa joko seuraamassa tuntia tai keskustelemassa oppilaiden kanssa. Yhteisöllistä oppilashuoltoa ohjataan ja toteutetaan koulutasolla yhteisten, keskustelua ohjaavien työvälineiden (esimerkiksi kyselytulokset, kysymyspatteristot jne.) avulla.**

**Oppilashuoltoryhmä voi olla suunnittelemassa erilaisia teemapäiviä, koulukohtaisia kyselyjä ja erilaisia koulun toimintakulttuurin kehittämiseen tähtääviä toimenpiteitä ja ohjelmia (esimerkiksi VERSO, KiVa- koulu, Askeleittain, Aggression portaat).**

**Oppilashuoltoryhmän jäsenet voivat kuulla tukioppilaita tai oppilaskunnan jäseniä tai olla mukana suunnittelemassa ja toteuttamassa vanhempainiltoja ja kouluun tutustumispäiviä. Oppilashuoltoryhmän jäsenet voivat myös toimia jäseninä koulun kehittämistiimeissä tai olla mukana koulun kehittämispäivissä oman alansa asiantuntijoina.**

|  |  |  |
| --- | --- | --- |
| Yhteisöllinen oppilashuolto  Oppilashuolto-ryhmä | Yksilökohtainen asiantuntijaryhmä  Yksilökohtainen oppilashuolto | Oppimisen ja opiskelun tuki  luokanopettaja/-ohjaaja, erityisopettaja rehtori, opinto-ohjaaja |
| * Oppimisyhteisön ja –ympäristön terveyttä, hyvinvointi ja turvallisuutta edistävien toimenpiteiden suunnittelu, toteuttaminen ja arviointi * Yhteistyö ja toimenpiteet, jotka vahvistavat oppilaiden osallisuutta ja toimijuutta * Yhteistyö ja toimenpiteet, jotka kehittävät kodin kanssa tehtävää yhteistyötä ja lisäävät huoltajien osallisuutta * Yhteistyö ja toimenpiteet muiden asiantuntijoiden ja tahojen kesken | * Yksittäisen oppilaan tai ryhmän tuen tarpeen selvittäminen ja tukitoimien järjestäminen * Lupa oppilaalta ja/tai huoltajalta * Laaditaan oppilashuoltokertomus * Yhteistyö ja toimenpiteet muiden asiantuntijoiden ja tahojen kanssa | * Oppimisen tuen tarpeen tunnistaminen, tukitoimien suunnittelu ja toteutus * Moniammatillinen yhteistyö oppilashuollon ammattihenkilöiden kanssa pedagogisessa arviossa ja selvityksessä |

Kuvaus oman koulun yhteisöllisen oppilashuoltotyön toimintatavoista ja malleista (esimerkiksi kummioppilas- tukioppilastoiminta, välituntitoiminta, ryhmätoiminta, vanhempainillat jne.)

|  |
| --- |
| Mäntynummen yhtenäiskoulussa esi-6 – luokilla toimitaan matriisiryhmissä. 7-9 –luokilla on johdettua tukioppilastoimintaa. Koulussa on kaksi erillistä oppilaskunnan hallitusta.  Koulupäivä on rytmitetty siten, että ruokailun yhteydessä on harraste- ja toimintavälitunti. Koulu on mukana Kiva-kouluohjelmassa. Vuosittaiset vanhempainillat:   * Esi-6 –luokat * Tulevat 7.lk (kevät) * 7.lk (syksy) * 8.lk   Muita vanhempainiltoja tarpeen mukaan  Oppilashuollon järjestämää ohjattua vertaisryhmätoimintaa. |

#### Koulukohtaisen oppilashuoltoryhmän toimintatavat ja käytännöt

Koulukohtainen oppilashuoltoryhmä vastaa koulun oppilashuollon suunnittelusta, kehittämisestä, toteuttamisesta ja arvioinnista. Sitä johtaa koulussa rehtori. Oppilashuoltoryhmä voi tarvittaessa kuulla asiantuntijoita. Ryhmän keskeinen tehtävä on yhteisön hyvinvoinnin ja turvallisuuden edistäminen sekä muun yhteisöllisen oppilashuollon toteuttaminen ja kehittäminen. Oppilashuoltoryhmä on monialainen ja siihen voi kuulua rehtorin lisäksi kouluterveydenhoitaja, koulukuraattori, koulupsykologi, opinto-ohjaaja, laaja-alainen erityisopettaja. Luokkaa käsiteltäessä yhteisöllisesti paikalla luokanopettaja/-ohjaaja.

Oppilaskohtaisia asioita käsitellessä kootaan ko. asian käsittelyyn oma moniammatillinen asiantuntijaryhmä.

**Toimenkuvat oppilashuollossa**

**Rehtori**

* Yhteisöllisen oppilashuollon johtaminen
* Suunnitelman laatiminen oppilaiden suojaamiseksi väkivallalta, kiusaamiselta ja häirinnältä
* Vastuu koulurakennuksen sekä opetustilojen ja -välineiden ajanmukaisuudesta ja kunnosta huolehtiminen
* Järjestyssääntöjen laatimisesta vastaaminen
* Opettajien konsultointi
* Vanhempainillat
* Yhteistyö vanhempainyhdistyksen kanssa
* Alueellinen yhteistyö
* Oppilaiden tapaamiset
* Huoltajien konsultointi ja yhteistyö
* Opettajien konsultointi

**Luokanopettaja**

* Oppimisympäristön turvallisuudesta huolehtiminen
* Työrauhasta vastaaminen
* Järjesteyssääntöjen laatiminen yhteistyössä oppilaiden ja huoltajien kanssa
* KiVa-kouluohjelman toteuttaminen
* Häirintään, kiusaamiseen ja välivaltaan puuttuminen yhdessä kirjattujen periaatteiden mukaisesti
* Yhteistyö huoltajien kanssa
* Yhteistyö oppilashuoltohenkilöstön kanssa
* Yhteistyö muiden sidosryhmien kanssa
* Vuorovaikutus oppilaan kanssa ja oppilaan kuunteleminen
* Oppilaan kokonaisvaltaisen kehityksen, hyvinvoinnin ja oppimisen seuraaminen ja edistäminen
* Oppilashuoltohenkilöstön konsultointi tarvittaessa

**Erityisopettaja**

* Oppimisympäristön turvallisuudesta huolehtiminen
* Häirintään, kiusaamiseen ja välivaltaan puuttuminen yhdessä kirjattujen periaatteiden mukaisesti
* Myönteinen vuorovaikutus oppilaan kanssa ja oppilaan kuunteleminen
* Oppilaan kokonaisvaltaisen kehityksen, hyvinvoinnin ja oppimisen seuraaminen ja edistäminen
* Varhaisen tuen turvaaminen ja ongelmien ehkäisy
* Oppilashuoltohenkilöstön konsultointi tarvittaessa
* Yhteisöllinen oppilashuoltoryhmään osallistuminen
* Yhteistyö luokanopettajien kanssa
* Huoltajien ja opettajien konsultointi
* Vanhempainillat
* KiVa-kouluohjelma
* Wilman seuranta

##### Koulun kuvaus oppilashuoltoryhmän toimintatavoista ja käytännöistä:

|  |
| --- |
| Yhteisöllinen oppilashuoltoryhmä kokoontuu säännöllisesti kuukauden välein ja luokkien tilanteet käsitellään vuosittain.  Yksilökohtainen asiantuntijaryhmä kokoontuu tarvittaessa: yhteistyö ja toimenpiteet eri asiantuntijoiden ja tahojen kanssa sovitaan tapauskohtaisesti yhdessä asianomistajien kanssa. |

#### Yhteistyö koulun ulkopuolisten lasten ja nuorten hyvinvointia edistävien tahojen kanssa yhteisöllisen oppilashuollon kehittämisessä

Jokaisella alueella toimii alueellinen hyvinvointiryhmä, jonka kokoonkutsuja valitaan vuosittain. Työryhmään kuuluu alueella lasten ja nuorten parissa toimivia ammattilaisia mm. lastensuojelusta, perheneuvolasta, neuvola- ja kouluterveydenhuollosta, nuorisopalveluista, seurakunnasta ja koulukuraattori- ja psykologipalveluista. Työryhmässä käsitellään alueen lasten ja nuorten hyvinvointiin liittyviä asioita, suunnitellaan kehittämishankkeita ja yhteistyötä vanhempien ja kolmannen sektorin toimijoiden kanssa. Kuntatasolla yhteistyötä koordinoi oppilashuollon ohjausryhmä, jossa kaikki lasten ja nuorten hyvinvointia edistävät tahot ovat edustettuina. Työryhmä tekee yhteistyötä myös nuorisovaltuuston, vanhempain-yhdistyksen ja järjestöjen kanssa.

Koulun kuvaus yhteistyökäytännöistä koulun ulkopuolisten tahojen kanssa (esim. nuorisopalvelut, kolmas sektori):

|  |
| --- |
| Koulu toimii monitoimijatalona yhteistyössä eri tahojen kanssa. |

#### Yhteistyö oppilaan ohjauksessa, koulutuksen siirtymävaiheissa sekä jatko-opintojen suunnittelussa

Oppilashuollon tavoitteet, tehtävät ja toteuttamisen periaatteet muodostavat esiopetuksesta toisen asteen koulutukseen ulottuvan jatkumon. Eri koulutusasteiden vuorovaikutus on tärkeää pohdittaessa oppilashuollon toimintaa kokonaisuutena. Yhtenäiset käytännöt tukevat eri kehitysvaiheissa oppilaan terveyttä, hyvinvointia ja oppimista. Oppilashuollon monialaisen yhteistyön rakenteita, muotoja ja toimintatapoja kehitetään kouluyhteisössä ja eri yhteistyötahojen kanssa. Kehittämistyö edellyttää oppilashuollon suunnitelmallista arviointia.

Siirtymävaiheistavaiheista on laadittu kuvaukset. Kuvaukset löytyvät Palveluvalikosta.. Siirtymävaiheissa huolehditaan sekä opetuksen että oppilashuollon järjestämiseksi tarvittavien tietojen siirtämisestä. Tietoja siirretään yhteistyössä oppilaan ja huoltajan kanssa. Yksilökohtaisen oppilashuollon toteuttamisen kannalta välttämättömät tiedot voidaan kuitenkin siirtää joka tapauksessa. Jos oppilas siirtyy toisen koulutuksen järjestäjän koulutukseen, tähän tarvitaan kuitenkin oppilaan, tai mikäli hänellä ei ole edellytyksiä arvioida annettavan suostumuksen merkitystä, huoltajan suostumus.

##### Koulun kuvaus:

|  |
| --- |
| Ohjaussuunnitelma on koulun internet-sivuilla. |

#### Yhteistyö ja käytänteet kouluympäristön terveellisyyden ja turvallisuuden sekä kouluyhteisön hyvinvoinnin tarkastuksissa

Kouluyhteisön ja -ympäristön on suojattava terveyttä. Hyvät työ- ja opiskeluolosuhteet luovat edellytykset koko opiskeluyhteisön hyvinvoinnille, työ- ja opiskelukyvyn säilyttämiselle sekä tulokselliselle oppimiselle. Oppilaan terveyden edistämiseksi on kouluyhteisön ja opiskeluympäristön terveellisyys ja turvallisuus tarkastettava yhteistyössä oppilaitoksen ja sen oppilaiden, kouluterveydenhuollon, terveystarkastajan, henkilöstön työterveyshuollon, työsuojeluhenkilöstön ja tarvittavien muiden asiantuntijoiden kanssa. Työolot tutkitaan joka kolmas vuosi työsuojeluviranomaisten aloitteesta. Tarkastuksesta laaditaan raportti ja samoin todetuista puutteista ja niiden korjaamisesta laaditaan suunnitelma. Arvioinnissa todettujen puutteiden korjaamista seurataan vuosittain.

Kouluyhteisön ja -ympäristön tulee olla terveellinen, turvallinen, esteetön ja esteettisesti viihtyisä. Fyysiset työolot, kuten sisäilman laatu, koulutyön ergonomia, tapaturmavaarat, kalusteiden, sosiaalitilojen, säilytystilojen ja koulun siivouksen asianmukainen taso huomioidaan tarkastuksessa. Tarkastuksessa tulee käydä läpi oppilashuollon suunnitelma.

**KOULUYHTEISÖN JA OPISKELUYMPÄRISTÖN TERVEELLISYYS JA TURVALLISUUSTARKASTUKSET LOHJALLA, arviointi joka 3.vuosi**

Oppilaiden ja vanhempien osallisuus prosessiin?

Lomake tallennetaan yhteisesti sovittuun alustaan

FOKUKSESSA OPISKELIJAN TERVEYDEN EDISTÄMINEN

-Valtioneuvoston asetus 338/2011 12 §

-Terveydenhuoltolaki 1326/2010 17 §

Tarkastuksessa käytettävä lomake\* esitäytetään yhteisöllisessä oppilashuoltoryhmässä

\*Arvioinnissa käytetään lomaketta Opiskeluympäristön arviointi, no. 527061. Linkki: <http://www.lohja.fi/Liitetiedostot/perusturva/Lomakkeet/Opiskeluterveydenhuollon%20lomakkeet/Opiskeluymp%E4rist%F6n%20arviointilomake_Lohja.pdf>

\*\*Muut tarvittavat dokumentit: työpaikkaselvitys, työsuojelutarkastus, ympäristöterveyden tarkastus, kouluterveyskysely, sisäilmakartoitus, ilmanvaihdon käyntiajat, nuohous yms.

Koulun kuvaus:

|  |
| --- |
| **Opiskeluympäristön turvallisuuden ja terveellisyyden tarkastukset MYKissä 2016; seuraavan kerran 2019**   * Prosessin omistajana on yhteisöllinen opiskelutyöryhmä * Prosessi käynnistyy esitäytetyn lomakkeen\* pohjalta yhteisöllisessä opiskelijatyöryhmässä. (\*Arvioinnissa käytetään lomaketta Opiskeluympäristön arviointi, no. 527061. Linkki: http://www.lohja.fi/Liitetiedostot/perusturva/Lomakkeet/Opiskeluterveydenhuollon%20lomakkeet/Opiskeluymp%E4rist%F6n%20arviointilomake\_Lohja.pdf) * Muut tarvittavat dokumentit: työpaikkaselvitykset, työsuojelutarkastus, ympäristöterveyden tarkastus, kouluterveyskysely, sisäilmakartoitus, pelastussuunnitelma, kriisisuunnitelma, ilmanvaihdon käyntiajat, nuohous yms. * Pyydetään oppilaskunnan ja vanhempainyhdistyksen terveiset * Rehtori kutsuu koolle monialaisen työryhmän, jossa lomake käydään yhdessä läpi.   + Mukaan kutsutaan vastuutahot eli monialainen työryhmä, joilla tieto erillisten tarkastusten esilletuomista kehittämistarpeista. Monialainen työryhmän kokoonpano on: koulun rehtori, kouluterveydenhuollon terveydenhoitaja, työsuojelun-, työterveyden- ja tilahallinnon edustajat**.**   + Koululla tehdään tarkastuskierros edeltä sovittuihin tiloihin.   + Kokouksessa sovitaan tarvittavat toimenpiteet sekä vastuuhenkilöt ja aikataulutus. * Yhteisöllinen opiskelijatyöryhmä arvioi vuosittain toimenpiteitä, jotka tarkastuslomakkeeseen on merkitty. * Tarkastukset tehdään kolmen vuoden välein. * Huomioitava, että oppilaitosympäristön ja –yhteisön monialaisen tarkastamisen näkökulma on vahvasti oppilaan/opiskelijan näkökulmasta lähtevä. |

#### Yhteistyö terveysneuvonnan ja terveystiedon opetuksen välillä

Kouluterveydenhuollon työntekijät osallistuvat kouluyhteisössä oppilaan terveyden edistämiseen ja terveystiedon vahvistamiseen yhteistyössä opetushenkilöstön ja oppilashuollon asiantuntijoiden kanssa. Terveystieto-oppiaineen opetusta voidaan toteuttaa yhteistyössä kouluterveydenhuollon ja muun oppilashuollon henkilöstön kanssa. Kouluterveydenhoitaja voi osallistua opettajan tukena terveystiedon opetukseen.

Kouluterveydenhuollon terveystarkastukset ovat osa koulun terveyskasvatusta. Kouluterveydenhuollossa toteutetaan lapsen kehitysasteen mukaisesti terveysneuvontaa ja – ohjausta. Yksilö- ja ryhmäneuvonnassa painotetaan kansanterveydenkannalta keskeisiä aiheita, ja tekijöitä, joita esimerkiksi kouluterveyskysely nostaa esiin.

Näitä ovat: mielenterveys, seksuaalisuus, tartuntataudit, väkivalta ja koulukiusaaminen, tapaturmien ehkäisy ja turvallisuus, ravitsemus, painon hallinta, tupakoinnin, päihteiden ja huumaavien aineiden käytön ehkäisy ja lopettaminen, uni ja lepo, hygienia, suun terveys, liikunnallinen elämäntapa sekä tietokonepelit, tv-viihde ja viihde-elektroniikka. Yksilö- ja ryhmäneuvontaa toteutetaan suunnitelmallisesti ja koululaisen kehitykselliset tarpeet huomioiden kohdennettuna koululaisille ja heidän huoltajilleen.

##### Koulun kuvaus:

|  |
| --- |
| Terveydenhoitajalla on terveystiedon opettajien kanssa tarvittaessa yhteistä suunnittelua. |

#### Järjestyssäännöt

Koulu päivittää vuosittain järjestyssäännöt ja laitetaan koulun pedaa.net-sivulle. Järjestyssäännöt vahvistetaan lukuvuosisuunnitelman hyväksymisen yhteydessä.

#### Poissaolojen seuraaminen, niistä ilmoittaminen ja niihin puuttuminen

Poissaoloihin puuttumisen mallin tarkoituksena on päästä puuttumaan mahdollisimman varhain poissaolojen taustalla oleviin ongelmiin yhdessä oppilaiden, huoltajien ja tarvittaessa viranomaisverkostojen kanssa. Pitkittyneet poissaolot voivat hankaloittaa opinnoissa etenemistä, vaikuttaa oppilaan kaverisuhteisiin ja pahimmillaan lisätä syrjäytymisen riskiä.

Oppilaan tehtävänä on huolehtia koulunkäynnistä työjärjestyksen mukaisesti ja huoltajan tulee ilmoittaa heti aamulla alakoulussa omalle opettajalle ja yläkoulussa luokanvalvojalle Wilma-viestillä, tekstiviestillä tai puhelimitse, jos oppilas on poissa koulusta.

Opettaja/luokanvalvoja seuraa Wilman välityksellä poissaoloja päivittäin. Jos oppilas on luvatta poissa yhdenkin päivän tai jos selvitettyjä poissaoloja kertyy huolestuttavan paljon (esim. yhteensä viikon tuntimäärää vastaava määrä), opettaja keskustelee oppilaan kanssa, on yhteydessä kotiin ja selvittelee tilannetta. Tarvittaessa sovitaan oppilaan ja huoltajan kanssa koulun tukitoimista (opetusjärjestelyihin liittyvä tai oppilashuollollinen tuki).

Mikäli poissaolot jatkuvat edelleen (30- 60 tuntia), opettaja pyytää konsultaatiota oppilashuoltoryhmän jäseniltä. Tarvittaessa kootaan monialainen asiantuntijaryhmä ja sovitaan lisäselvityksistä (esim. koululääkärin vastaanotto), joiden tavoitteena on löytää poissaolojen taustalla olevat tekijät: onko kyse esimerkiksi motivaation puutteesta, kaveriongelmista, jännittämisestä, terveydellisistä syistä, kiusaamisesta, mielialaongelmasta tai lastensuojelun tuen tarpeesta.

Lisäselvitysten jälkeen pidetään neuvottelu, johon voidaan kutsua oppilaan ja huoltajien lisäksi myös koulun ulkopuolisia yhteistyötahoja (esim. lastensuojelu, perheneuvola) tarpeen mukaan.

Oppilashuoltokertomukseen kirjataan kouluun palaamissuunnitelma ja sovitaan esim. kuka koulussa toimii oppilaan tukihenkilönä ja kuinka poissaolojakson aikana kertyneet rästitehtävät hoidetaan. Lisäksi sovitaan siitä, miten toimitaan, jos poissaoloja vielä tulee. Tukitoimia lisätään tarpeen mukaan.

Mikäli poissaolot edelleen jatkuvat, monialainen asiantuntijaryhmä voi yhteistyössä oppilaan ja huoltajan kanssa konsultoida kuntakohtaista oppilashuollon kehittämistyöryhmää (vrt. laajennettu monialainen asiantuntijaryhmä).

##### Koulun kuvaus poissaolojen seuraamisesta, aikataulut, vastuut jne:

|  |
| --- |
| Oppilas ei saa olla ilman pätevää syytä poissa koulusta. Luokanohjaajan/-opettajan tehtävänä on seurata oppilaan koulunkäynnin edistymistä ja poissaoloja. Mikäli poissaoloja on runsaasti tai poissaolosyyt ovat epäselviä, on luokanopettaja/luokanohjaaja yhteydessä oppilaan huoltajiin ja tarpeen vaatiessa oppilas ohjataan oppilashuollon palveluihin.  Ensimmäisestä luvattomasta poissaolosta luokanohjaaja ottaa välittömästi yhteyden huoltajaan sekä konsultoi oppilashuoltohenkilöstöä. |

#### Tapaturmien ehkäiseminen sekä ensiavun järjestäminen ja hoitoonohjaus

Tapaturmien ehkäisy kuuluu osaksi kokonaisvaltaista turvallisuuden edistämistä koulussa. Turvallisuussuunnittelun tulee pohjautua aina koulukohtaisten uhkatekijöiden selvittämiseen, jota edistetään jatkuvalla koulu- ja koulumatkatapaturmien seurannalla sekä kolmen vuoden välein tehtävällä opiskeluympäristön terveellisyyden ja turvallisuuden tarkastuksella.

Opetushenkilöstön vastuulla on toteuttaa opetussuunnitelman perusteiden mukaista opetusta tapaturmista ja turvallisuudesta. Lisäksi johdon tulee huolehtia, että koulussa on riittävästi ensiapukoulutettuja, jotta toiminta hätätilanteessa on mahdollisimman tehokasta ja loukkaantunut henkilö saadaan mahdollisimman nopeasti hoitoon.

Suunnitelmallinen koulutapaturmien seuranta tuottaa tietoa suoraan kouluissa tehtävän ennaltaehkäisytyön tueksi. Opettajien ja muun koulun henkilökunnan ensiaputaitoja ja näiden valmiuksien ylläpitämistä edistetään säännöllisellä koulutuksella.

Koulutapaturmilla tarkoitetaan oppilaalle koulumatkalla (=matka kotoa kouluun ja koulusta suoraan kotiin), koulussa muualla koulutuntien aikana koulutyötä suorittaessa tai koulun järjestämissä opettajan valvomissa tilaisuuksissa sattunutta tapaturmaa. Kouluilla järjestetään myös eri järjestöjen toimintaa, joissa sattuneet tapaturmat eivät ole koulutapaturmia.

##### Koulun kuvaus (tarvittaessa):

|  |
| --- |
| Tapaturman sattuessa otetaan välittömästi yhteyttä opettajaan tai koulun kansliaan.  MYKissä on tehty lukuvuonna 2016 – 2017 opiskeluympäristön terveellisyyden ja turvallisuuden tarkastus. |

#### Tupakkatuotteiden, alkoholin ja muiden päihteiden käytön ehkäiseminen ja käyttöön puuttuminen

Koulun tavoitteena on ohjata oppilaita terveellisen elämäntavan piiriin. Tupakoinnin, alkoholin ja päihteiden käyttöön liittyviä terveydellisiä ja muita haittatekijöitä käydään läpi oppilaan kouluaikana ikäkauden huomioon ottaen usean eri oppiaineen puitteissa ja erityisesti terveystiedon oppimäärässä. Koulu voi myös pyytää ulkopuolisia asiantuntijoita puhumaan oppilaille tupakan- ja päihteidenkäytön haitoista.

Kouluterveydenhuollossa päihteiden kartoittaminen kuuluu osana nuorten terveystarkastuksiin ja terveystapaamisiin. Kartoitus tehdään kaikille kahdeksasluokkalaisille systemaattisesti osana laajaa terveystarkastusta. Tulosten perusteella mahdollistetaan varhainen puuttuminen ja hoidon tarpeen arviointi ja suunnittelu.

#### Koulukuljetusten odotusaikoja ja turvallisuutta koskevat ohjeet

Ohjeistukset löytyvät Lohjan kaupungin verkkosivuilta [www.lohja.fi](http://www.lohja.fi) otsikolla Koulukuljetusperiaatteet

#### Suunnitelma oppilaiden suojaamiseksi väkivallalta, kiusaamiselta ja häirinnältä[[15]](#footnote-15)

* koulun käytössä olevat kiusaamisen vastaiset ohjelmat ja näiden vastuuhenkilöt  
  Koulukohtainen suunnitelma

|  |
| --- |
| **Suunnitelma oppilaiden suojaamiseksi väkivallalta, kiusaamiselta ja häirinnältä.**  Mäntynummen yhtenäiskoulussa arkisen koulunkäynnin yleisohjeena ovat koulun järjestyssäännöt. Yksittäisiin oppilaihin kohdistuneisiin väkivalta, kiusaamis- ja härintätapauksiin reagoidaan opetushenkilökunnan ja tekijän yhteisessä kasvatuskeskustelussa sekä yhteydenotolla huoltajiin sekä tarpeen vaatiessa heidän tapaamiseensa yhdessä luokanohjaajan sekä tarvittaessa rehtorin kanssa. Myös muita koulun seuraamusmenetelmiä voidaan käyttää.  Luokanohjaajan/luokanopettajan, huoltajan sekä oppilaan kolmikanta/arviointikeskustelussa käsitellään yhtenä asiana oppilaan koulussa mahdollisesti kokemaa kiusaamista. Väkivalta sekä sen kaltaiset muut uhkatilanteet on huomioitu myös koulun kriisisuunnitelmassa.  Mäntynummen yhtenäiskoulu on mukana valtakunnallisessa KiVa Koulu -hankkeessa, jossa pyritään ennaltaehkäisemään sekä puuttumaan ja lopettamaan säännöllinen pidempi-aikainen oppilaaseen kohdistunut kiusaaminen. Koulussa on KiVa-tiimi, joka vastaa kiusaamistapausten selvittelystä.  Mäntynummen yhtenäiskoulussa KiVa-tiimiä koordinoivat Petri Kokkinen ja Joni Ervasti.  Luokilla 7.-9. KiVa Koulun painopiste on 7.-luokkalaisissa. Kiusaamisaiheita käsitellään sekä niihin liittyviä kyselyitä tehdään OPOn, terveystiedon tai luokanohjaajan tunneilla.  Mäntynummen yhtenäiskoulussa pyritään oppilas osallistamaan koulun toimintaan mm. esi- ja alkuopetuksen säännöllisellä yhteistyöllä, alakoululuokkien kummioppilastoiminnalla sekä toimimalla kaikkien luokka-asteiden yhteisissä matriisiryhmissä. Yläkouluikäisillä yhteisöllisyyteen pyritään harrastevälitunnilla, toiminnallisen koulupäivän idealla (tunti liikettä koulupäivän aikana) sekä tukioppilas- ja oppilaskuntatoiminnalla. Koulun oppilaskunnassa on edustajia esikoulusta lähtien joka luokalta. Näiden toimien toivotaan myös ennaltaehkäisevän kiusaamista. Koulussa toimivat pedagogisen tuen ryhmä sekä yhteisöllinen oppilashuoltoryhmä seuraavat oppilaiden ja luokkien kokonaisvaltaista koulunkäyntiä.  Mikäli koulun toimenpiteet oppilaiden suojaamiseksi väkivallalta, kiusaamiselta ja häirinnältä eivät ole riittäviä, niin oppilaat ohjataan Lohjan kunnan tai kunnan ulkopuolisten viranomaisten järjestämiin tukipalveluihin. |

LOHJAN PERUSKOULUJEN MENETTELYTAVAT **PÄIHDEASIOISSA**

* asiaan puututaan koulun järjestyssääntöjen ja toimintamallien mukaan

1. TUPAKOINTI / NUUSKA

- keskustele oppilaan kanssa huolestasi

- aloita tyyliin ”Minulla on huoli / Minä olen huolissani”, kerro tarkasti miksi / mitkä asiat huolestuttavat

- kysy selvästi, käyttääkö oppilas alkoholia tai huumeita

- tarjoa apuasi

- jaa huolesi luokanohjaajan tai jonkun opiskeluhuoltohenkilöstöön kuuluvan kanssa

- kerro oppilaalle, että olet yhteydessä huolestasi oppilaan kotiin (jos oppilas on alaikäinen) ja luokanopettajaa/-ohjaajaan

- tarvittaessa pyydä ennaltaehkäisevän päihdetyöntekijä mukaan, joka jatko-ohjaa

- keskustelu kirjataan, tarvittaessa pyydetään toinen aikuinen (esim. ryhmänohjaaja, kuraattori) paikalle

2. HUOLI OPPILAAN

MAHDOLLISESTA

PÄIHTEIDENKÄYTÖSTÄ

- ota välittömästi yhteys rehtoriin tai varareht.

- poliisi pyydetään puhalluttamaan nuori huoltajan läsnä ollessa

- asian havainnut henkilö tekee lastensuojeluilmoituksen

- rehtorin kurinpitotoimet ja mahdollinen yhteydenotto kotiin

- ilmoitus kuraattorille tapahtuneesta aina

- tapahtuneesta kirjataan muistio

- tarvittaessa asian jatkokäsittelyä monialaisessa asiantuntijaryhmässä

3. HERÄÄ EPÄILYS, ETTÄ OPPILAS

ON KOULUSSA PÄIHTYNEENÄ

4. PERUSTELTU SYY EPÄILLÄ

- ota yhteys rehtoriin

- rehtori ilmoittaa asiasta poliisille

KOULUSSA TARJOTTAVAN,

VÄLITETTÄVÄN TAI

MYYTÄVÄN HUUMEITA

#### Toiminta äkillisissä kriiseissä ja uhka- ja vaaratilanteissa

Oppilashuoltosuunnitelmassa määritellään toiminta äkillisissä kriiseissä, uhka- ja vaaratilanteissa. Kriisisuunnitelma päivitetään yhteistyössä tarvittavien viranomaisten kanssa ottaen huomioon muut uhka-, vaara ja kriisitilanteita koskevat ohjeistukset kuten pelastussuunnitelma[[16]](#footnote-16).

Suunnitelmassa kuvataan:

* kriisitilanteiden ehkäisy, niihin varautuminen ja toimintatavat äkillisissä kriisitilanteissa,
* johtamisen periaatteet, yhteistyö sekä työn- ja vastuunjako kriisitilanteissa ja niihin varautumisessa,
* sisäisen ja ulkoisen sekä koulun ja opetuksen järjestäjän välisen tiedottamisen ja viestinnän periaatteet,
* psykososiaalisen tuen ja jälkihoidon järjestäminen
* suunnitelmaan perehdyttäminen ja siitä tiedottaminen henkilöstölle, oppilaille, huoltajille ja yhteistyötahoille,
* toimintavalmiuksien harjoittelu sekä
* suunnitelman arviointi ja päivittäminen.

Lohjalla on luotu turvakansio-malli, jossa edellä mainitut asiat on kuvattu. Koulun omat tarkistukset ja täsmennykset tehdään vuosittain ja ne käydään oppilaiden ja henkilöstön kanssa läpi lukukauden alussa. Kyseinen kansio on henkilöstön saatavilla sähköisesti ja yhtä paperiversiota säilytetään sovitussa paikassa koululla.

Jokaisessa tilassa on paperisena poistumis-/suojautumisohje ja pikaohje A4-kokoisena. Pelastusharjoitus järjestetään vuosittain kouluissa.

### 3. Yksilökohtaisen oppilashuollon järjestäminen *[[17]](#footnote-17)*

**Yksilökohtaisen oppilashuollon järjestäminen lapsen ja nuoren kehityksen, hyvinvoinnin ja oppimisen seuraamiseksi ja edistämiseksi sekä yksilöllisen tuen toteuttamiseksi.**

Oppilaallla on oikeus halutessaan yksilökohtaiseen oppilashuoltoon. Yksilökohtainen oppilashuolto on tarkoitettu oppilaan tueksi.

Yksilökohtaisella oppilashuollolla tarkoitetaan oppilaalle annettavia

* kouluterveydenhuollon palveluja,
* oppilashuollon psykologi- ja kuraattoripalveluja sekä
* yksittäistä oppilasta koskevaa monialaista oppilashuoltoa.[[18]](#footnote-18)

Kouluterveydenhuollossa toteutettavat laajat terveystarkastukset sekä muut määräaikaistarkastukset ovat osa yksilökohtaista oppilashuoltoa ja niistä tehtävät yhteenvedot tuottavat tietoa myös yhteisöllisen oppilashuollon toteuttamiseen.

Terveydenhoitajan palvelut kouluterveydenhuollossa järjestetään siten, että päivinä jolloin terveydenhoitaja työskentelee koululla, hänen vastaanotolleen voi päästä ilman ajanvarausta ennalta ilmoitettuina ajankohtaina. Muulloin terveydenhoitaja voi olla tavoitettavissa esimerkiksi puhelimitse.

Oppilashuollon kuraattori- ja psykologipalvelut järjestetään siten, että oppilas voi tarvittaessa päästä keskustelemaan henkilökohtaisessa tapaamisessa **joko** psykologin **tai** kuraattorin kanssa viimeistään seitsemäntenä koulun työpäivänä ja kiireellisessä asiassa samana tai seuraavana työpäivänä.

Yksilökohtaisen oppilashuollon tavoitteena on seurata ja edistää oppilaan kokonaisvaltaista kehitystä, terveyttä, hyvinvointia ja oppimista. Tärkeätä on myös varhaisen tuen turvaaminen ja ongelmien ehkäisy. Oppilaiden yksilölliset edellytykset, voimavarat ja tarpeet otetaan huomioon sekä oppilashuollon tuen rakentamisessa että koulun arjessa.

Yksilökohtainen oppilashuolto perustuu aina oppilaan sekä tarpeen niin vaatiessa huoltajan suostumukseen[[19]](#footnote-19). Oppilaan osallisuus, omat toivomukset ja mielipiteet otetaan huomioon häntä koskevissa toimenpiteissä ja ratkaisuissa hänen ikänsä, kehitystasonsa ja muiden henkilökohtaisten edellytystensä mukaisesti[[20]](#footnote-20). Vuorovaikutus on avointa, kunnioittavaa ja luottamuksellista. Työ järjestetään niin, että oppilas voi kokea tilanteen kiireettömänä ja hän tulee kuulluksi. Oppilashuoltotyössä noudatetaan tietojen luovuttamista ja salassapitoa koskevia säännöksiä.

Asian käsittely myös yksittäisen oppilaan tueksi koottavassa asiantuntijaryhmässä ja ryhmän kokoonpano perustuu oppilaan tai tarvittaessa huoltajan suostumukseen. Oppilaan tai huoltajan yksilöidyllä kirjallisella suostumuksella asian käsittelyyn voi osallistua tarvittavia oppilashuollon yhteistyötahoja tai oppilaan läheisiä.[[21]](#footnote-21) Ryhmän jäsenillä on lisäksi oikeus pyytää neuvoa oppilaan asiassa tarpeellisiksi katsomiltaan asiantuntijoilta[[22]](#footnote-22).

Yksittäistä oppilasta koskevan asian käsittelystä asiantuntijaryhmässä laaditaan oppilashuoltokertomus, jossa käytetään Wilmassa olevaa lomaketta. Ryhmän vastuuhenkilö kirjaa yksilökohtaisen oppilashuollon järjestämiseksi ja toteuttamiseksi välttämättömät tiedot oppilashuoltokertomukseen. Kirjauksia voivat tehdä myös muut asiantuntijaryhmän jäsenet.

#### Asiantuntijaryhmän kokoaminen ja suostumuksen hankkiminen sekä ryhmän yhtenäiset menettelytavat yksittäistä oppilasta koskevan asian käsittelyssä

Monialainen asiantuntijaryhmä kootaan yksittäisen oppilaan tai oppilasryhmän tuen tarpeen selvittämiseksi ja oppilashuollon palvelujen järjestämiseksi. Ryhmän tehtävänä on tukea oppilasta ja hänen oppimisedellytyksiään.

Ryhmän kokoaa se opetushenkilöstön tai oppilashuollon palveluiden edustaja, jolle asia työtehtävien perusteella kuuluu[[23]](#footnote-23). Ryhmän monialainen kokoonpano perustuu tapauskohtaiseen harkintaan ja käsiteltävään asiaan. Luokanopettajan on suotavaa olla monialaisen asiantuntijaryhmän jäsen, jos huoltajan/oppilaan suostumus on siihen saatavissa. Opettaja tuntee usein parhaiten oppilaan päivittäiset, opiskeluun liittyvät ongelmat.

Ryhmän koollekutsuja voi konsultoida tarvittaessa rehtoria ja/tai tarvittavia oppilashuollon palveluiden edustajia ennen asiantuntijaryhmän kokoamista mm. ryhmän kokoonpanosta. Ennen monialaisen asiantuntijaryhmän jäseneksi nimeämistä tulee koollekutsujan sopia oppilaan ja huoltajan kanssa asiantuntijaryhmän kokoonpanosta. Huoltajan kirjallinen suostumus (Suostumus asian käsittelyyn monialaisessa asiantuntijaryhmässä –lomake löytyy Palveluvalikosta) voidaan laatia asiantuntijapalaverin alkaessa. Pääsääntöisesti huoltaja ja/tai oppilas osallistuvat asiantuntijaryhmän työskentelyyn.

Ryhmä nimeää keskuudestaan vastuuhenkilön. Vastuuhenkilö tiedottaa opetuksen järjestämiseen liittyvät asiat ja sovitut järjestelyt tarvittaville henkilöille, esimerkiksi rehtorille.

##### Koulun kuvaus asiantuntijaryhmän kokoamisesta ja kokoontumisesta:

|  |
| --- |
| Mykissä toimitaan edellä mainitun tekstin mukaisesti. |

#### Oppilashuoltokertomusten laatiminen ja säilytys

Yksittäistä oppilasta koskevan asian käsittelystä asiantuntijaryhmässä laaditaan oppilashuoltokertomus. Ryhmän vastuuhenkilö kirjaa yksilökohtaisen oppilashuollon järjestämiseksi ja toteuttamiseksi välttämättömät tiedot oppilashuoltokertomukseen. Kirjauksia voivat tehdä myös muut asiantuntijaryhmän jäsenet. Kertomus laaditaan jatkuvaan muotoon, joka etenee aikajärjestyksessä. Oppilas- ja opiskelijahuoltolaki edellyttää, että kertomukseen kirjataan seuraavat asiat:

* yksittäisen oppilaan nimi, henkilötunnus, kotikunta ja yhteystiedot sekä alaikäisen oppilaan huoltajan tai muun laillisen edustajan nimi ja yhteystiedot,
* kirjauksen päivämäärä sekä kirjauksen tekijä ja hänen ammatti- tai virka-asemansa,
* kokoukseen osallistuneet henkilöt ja heidän asemansa,
* asian aihe ja vireille panija,
* oppilaan tilanteen selvittämisen aikana toteutetut toimenpiteet kuten arviot, tutkimukset ja selvitykset,
* toteutetut toimenpiteet kuten yhteistyö eri tahojen kanssa sekä aiemmat ja nykyiset tukitoimet,
* tiedot asian käsittelystä ryhmän kokouksessa, tehdyt päätökset ja niiden toteuttamissuunnitelma sekä
* toteuttamisesta ja seurannasta vastaavat tahot.

Jos sivulliselle annetaan oppilashuoltokertomukseen sisältyviä tietoja, asiakirjaan on lisäksi merkittävä mitä tietoja, kenelle sivulliselle ja millä perusteella tietoja on luovutettu.

Oppilashuoltokertomukset sekä muut oppilashuollon tehtävissä laaditut tai saadut yksittäistä oppilasta koskevat asiakirjat tallennetaan oppilashuoltorekisteriin. Opetuksen järjestäjä vastaa henkilötietojen käsittelystä ja ylläpitää edellä mainittua rekisteriä. Oppilashuoltorekisteriin tallennetut tiedot, jotka koskevat yksittäistä oppilasta taikka muuta yksityistä henkilöä, ovat salassa pidettäviä. Oppilashuoltokertomukset laaditaan liitteenä olevan rungon mukaisesti ja säilytetään rekisteriselosteessa kuvatulla tavalla.

##### Kuvaus koulun käytännöistä:

|  |
| --- |
| Mykissä toimitaan edellä mainitun tekstin mukaisesti. |

#### Yhteistyö kouluterveydenhuollon laajoissa terveystarkastuksissa

Kouluterveydenhuollon laajat terveystarkastukset tehdään 1., 5. ja 8. luokilla. Vanhemmat kutsutaan aina mukaan tarkastuksiin ja tarkoitus on arvioida koko perheen hyvinvointia. Tarkastusta varten oppilas täyttää terveyskyselylomakkeen ja vanhemmat terveystarkastuksen esitietolomakkeen. Perheen, koulun ja kouluterveydenhuollon yhteistyötä vahvistetaan yhteisellä arvioinnilla oppilaan selviytymisestä ja hyvinvoinnista koulussa. Laajoissa terveystarkastuksissa huomioidaan kaikki edellä mainitut kyselyt ja niissä esille tulevat asiat käydään läpi oppilaan ja vanhempien kanssa. Oppilaan ja vanhemman suostumuksella annetaan oppilaan hyvinvoinnista kirjallinen palaute opettajalle tarkastuksen jälkeen.

##### Koulun kuvaus toiminnasta

|  |
| --- |
| Laajoista tarkastuksista luokkakohtaisia yhteenvetoja, esim. 8-luokka. Yksilökohtaista palautetta /viestiä opettajalle huoltajan/oppilaan kanssa sovitusti. |

#### Oppilaan sairauden vaatiman hoidon, erityisruokavalion tai lääkityksen järjestäminen koulussa

Vanhempien tehtävä on kertoa koulussa lapsen opettajalle ja avustajalle lapsen sairauksista ja niiden hoidosta. Lapsen sairaus saattaa vaatia erityistoimenpiteitä, mutta erityisjärjestelyt on aina sovittava koulussa lapsi- ja perhekohtaisesti yhteisymmärryksessä kodin ja koulun kanssa.

Kun lapsella on vakava tai pitkäaikainen sairaus, on koulussa sovittava hoitoneuvottelu, johon osallistuvat vanhempien sekä opettajan ja avustajan lisäksi erikoissairaanhoidosta sairaanhoitaja. Hoitoneuvottelussa tarkastellaan ja selvitetään lapsen selviytymistä koulussa ja hänen mahdollisesti vaatimiaan erityisjärjestelyjä sekä kirjataan hoitoneuvottelun tulos erilliseen sopimukseen. Kouluneuvotteluihin pyydetään paikalle kouluterveydenhoitaja ja tarvittaessa myös koululääkäri.

Kun lapsi aloittaa koulunkäynnin, järjestetään hoitoneuvottelu jo keväällä, jotta tarpeelliset erityisjärjestelyt ehditään suunnitella. Hoitoneuvottelu sovitaan mahdollisimman pian sen jälkeen kun lapsella on todettu vakava tai pitkäaikainen sairaus, joka vaikuttaa lapsen vointiin koulussa. Hoitoneuvottelua voi ehdottaa myös koulun henkilöstö kun lapsen voinnissa ja jaksamisessa tapahtuu havaittavia muutoksia.

Jokaisen aikuisen on velvollisuus auttaa parhaan kykynsä mukaan, jos lapselle koulussa tulee hätätilanne kuten epilepsiakohtaus, insuliinishokki tai vakava allerginen reaktio. Terveydenhuollon ammattilaisen tietämystä tai taitoa ei silloin edellytetä.

Tarkempi ohjeistus löytyy Palveluvalikosta.

**Erityisruokavaliot**

Kouluruokailussa on otettu käyttöön uudet ohjeet ja lomakkeet erityisruokavalioiden ilmoittamisesta. Lomake löytyy Wilmasta. Todistus erityisruokavalion tarpeesta -lomake on päivitetty vastaamaan valtakunnallista allergiaohjelmaa, joka korostaa terveyden tukemista. Pysyvistä erityisruokavalioista, kuten keliakiaruokavaliosta ja diabeetikon ruokavaliosta sekä vaikeista ruoka-allergioista, täytetään todistus erityisruokavalion tarpeesta ruokailua varten. Lomake toimitetaan terveydenhoitajan kautta Köökkiin.

Kansallisen Allergiaohjelman mukaisesti lieviä oireita (ohimenevä suun kutina tai kirvely tai ihon punoitus) aiheuttavia ruoka-aineita ei tule enää hoitaa välttämisellä vaan altistamalla ja vähitellen siedättämällä. Näin ollen lievistä allergiaa aiheuttavista ruoka-aineista ei enää laadita välttötodistusta.

Uskonnollisista ja eettisistä ruokarajoituksista vanhemmat ilmoittavat erillisellä lomakkeella suoraan Köökkiin.

#### Yhteistyö tehostetun ja erityisen tuen, joustavan perusopetuksen sekä sairaalaopetuksen yhteydessä

Tehostetun tuen aloittaminen perustuu pedagogiseen arvioon. Oppilasta opettavat opettajat laativat pedagogisen arvion. Tehostetun tuen aloittaminen ja järjestäminen käsitellään pedagogiseen arvioon perustuen moniammatillisesti yhteistyössä oppilashuollon ammattihenkilöiden kanssa. Päätetty ajankohta tehostetun tuen aloittamisesta, jatkamisesta tai päättymisestä kirjataan oppilaan oppilashallinto-ohjelmaan.

Tehostetun tuen pedagogiset tavoitteet ja toimet suunnitellaan oppimissuunnitelmaan yhteistyössä oppilaan, huoltajan ja oppilasta opettavien kanssa. Mikäli tehostetun tuen antamisesta huolimatta oppilaan kehitys ei etene toivotulla tavalla, aloitetaan pedagogisen selvityksen valmistelu erityisen tuen päätöstä varten.

Oppilasta opettavat opettajat valmistelevat pedagogisen selvityksen. Pedagogiset arviot ja selvitykset käsitellään monialaisessa yhteistyössä oppilashuollon ammattihenkilöitä konsultoiden. Oppilashuoltohenkilö arvioi, tarvitaanko pedagogisten tukitoimien lisäksi myös oppilashuollollista tukea tai selvitystä, esim. psykologisia tai lääketieteellisiä tutkimuksia, sosiaalista selvitystä tai koulun ulkopuolisten tukitoimien piiriin ohjaamista. Erityisen tuen pedagogiset tavoitteet ja toimet suunnitellaan HOJKSiin yhteistyössä oppilaan, huoltajan ja oppilasta opettavien kanssa.

#### Yhteistyö sairaalaopetuksen yhteydessä

Erikoissairaanhoidossa olevan oppilaan opetus järjestetään ensisijaisesti oppilaan omassa koulussa tai esiopetuksen järjestämispaikassa, johon oppilas on otettu. Oppilaalle järjestetään opetusta ja tukea siinä määrin kuin se hänen terveytensä, pedagogiset erityistarpeensa ja erikoissairaanhoidon hoidolliset ja kuntoutukselliset toimenpiteet huomioon ottaen on perusteltua.

Oppilaalla on omassa koulussaan käytössä kaikki koulun tukitoimet kolmiportaisen tuen mukaisesti. Mikäli oppilaan kohdalla opetus järjestetään oman koulun sijasta sairaalaopetuksessa, toteutetaan siirtyminen oppilaan, huoltajan tai muun laillisen edustajan, opetuksen järjestäjän, sairaalaopetusyksikön ja erikoissairaanhoidon moniammatillisessa yhteistyössä.

Sairaalaopetus on erikoissairaanhoidon yhteydessä annettavaa perusopetusta avo- ja osasto-oppilaille. Sairaalaopetuksessa korostuvat kasvatuksen ja opetuksen lisäksi pedagoginen kuntoutus ja kaikkien oppilasta opettavien, kasvattavien tai hoitavien tahojen keskinäinen yhteistyö ja konsultaatio.

Sairaalaopetuksessa tuetaan oppilaan koulupolkua. Nivelvaiheyhteistyö oppilaan oman koulun kanssa korostuu tulo- ja paluuvaiheessa. Oppilaan tukitoimien ja opetuksen järjestämiseksi järjestetään sairaalaopetuksen koordinoimana sekä tulo- että paluuvaiheessa verkostopalaveri, johon kootaan tarvittava oppilashuollollinen asiantuntijaryhmä. Oppilaan tulee voida palata siihen opetukseen, johon oppilas osallistui ennen siirtymistä sairaalaopetukseen.

#### Oppilashuollon tuki kurinpitorangaistuksen tai opetukseen osallistumisen epäämisen yhteydessä

Opetuksen järjestäjän on huolehdittava siitä, että oppilaalle, jolle on määrätty kurinpitorangaistus tai jolta opetus on evätty jäljellä olevan työpäivän ajaksi, järjestetään tarvittava oppilashuolto[[24]](#footnote-24). Tässä sovelletaan yksilöllisen oppilashuollon menettelyjä, eli opettaja huolehtii tiedonkulusta kodin ja koulun välillä sekä tarvittavin osin kokoaa moniammatillisen oppilashuoltoryhmän oppilaan tuen saannin varmistamiseksi. Koululla on oma, yhtenäinen ja sovittu käytäntö siitä, miten tilanteissa toimitaan.

Määräaikaisesta erottamisesta päättää Kasvatus- ja opetuslautakunnan suomenkielinen jaosto. Sosiaalihuollosta vastaavan toimielimen edustuksesta käsiteltäessä oppivelvollisen lapsen koulusta erottamista koskevaa asiaa säädetään lastensuojelulaissa: Sosiaalihuollosta vastaavan toimielimen tulee olla edustettuna lapsen tekemäksi ilmoitetun rangaistavan teon esitutkinnassa ja tuomioistuinkäsittelyssä sekä käsiteltäessä oppivelvollisen lapsen koulusta erottamista koskevaa asiaa opetustoimessa vastaavassa toimielimessä, jollei sosiaalihuollosta vastaava toimielin arvioi läsnäolon olevan ilmeisen tarpeetonta.

##### Kuvaus koulun käytännöistä:

|  |
| --- |
| Mykissä toimitaan edellä mainitun tekstin mukaisesti. |

#### Yhteistyö koulun ulkopuolisten palvelujen ja yhteistyökumppaneiden kanssa kuten nuorisopalvelut, lastensuojelu, erikoissairaanhoito ja poliisi

Keskeistä koulun ulkopuolisten toimijoiden kanssa toteutettavassa yhteistyössä on varmistaa oppilaan kokonaisvaltaisen hyvinvoinnin tukeminen. Oppilaalla, huoltajilla ja jokaisella oppilasta tukevalla taholla on selkeä kuva siitä, miten ja kenen kanssa oppilaan asioita edistetään. Toimivan yhteistyön lähtökohtana on oppilaan, perheen ja toimijoiden keskinäinen arvostus. Vuorovaikutus on avointa, kunnioittavaa ja luottamuksellista.

Koulun ulkopuoliset palvelut ja yhteistyökumppanit on kuvattu Lohjan lasten ja nuorten hyvinvointisuunnitelmaan. Yksilökohtaisessa oppilashuoltotyössä toteutettavaa yhteistyötä oppilaan, huoltajan, koulun sekä koulun ulkopuolisten palvelujen ja yhteistyökumppaneiden kanssa ohjaavat oppilashuoltotyön kuvaukset sekä toimijoiden laatimat ohjeistukset yhteistyön käytänteisiin. Yksittäistä oppilasta koskevassa oppilashuoltotyössä noudatetaan tietojen luovuttamista ja salassapitoa koskevia säännöksiä.

Asian käsittely yksittäisen oppilaan tueksi koottavassa asiantuntijaryhmässä ja ryhmän kokoonpano perustuu oppilaan tai tarvittaessa huoltajan suostumukseen. Oppilaan tai huoltajan yksilöidyllä kirjallisella suostumuksella asian käsittelyyn voi osallistua tarvittavia koulun ulkopuolisia tahoja tai oppilaan läheisiä. Tällaisia koulun ulkopuolisia tahoja voivat olla mm. erikoissairaanhoito ja lastensuojelu. Lohjalla kirjallinen suostumus pyydetään oppilashuollollisessa työssä olevia asiakirjoja ja lomakkeita käyttäen. Työnjako kirjallisen suostumuksen pyytämiseen sovitaan yksittäisen oppilaan asian käsittelyyn koottavan asiantuntijaryhmän kesken.

Oppilaan kokonaisvaltaisen hyvinvoinnin tukemisen kannalta on tärkeää jakaa tietoa huoltajien ja niiden toimijoiden kanssa, jotka tukevat oppilaan kasvua, kehitystä ja oppimista. Mikäli oppilasta tuetaan koulun ulkopuolisten toimijoiden taholta (esim. lastensuojelu, erikoissairaanhoito), yhteistyön ja tiedon jakamisessa on hyvä hyödyntää mm. verkostotapaamisia kokonaistilanteen kartoittamiseksi. Tarkoituksena on koota oppilaan tukemisen kannalta keskeiset toimijat yhteen. Näin voidaan välttää mm. päällekkäisiä tukitoimia ja suunnitella oppilaan kannalta tarkoituksenmukaisimmat toimet hänen tukemisekseen. Keskeistä on sopia yhdessä työnjaosta jatkotoimenpiteiden suhteen sekä seuraava tapaaminen seurannan varmistamiseksi. Verkostotapaamisten koollekutsumisen työnjaosta sovitaan koulun oppilaan asioissa kootun monialaisen asiantuntijaryhmän kesken.

Koulussa voi työskennellä määräaikaisesti erilaisia hanketyöntekijöitä tai esim. nuorisotyöntekijöiden työstä osa voi tapahtua koulun tiloissa. Yksilökohtaisessa oppilashuoltotyössä varmistetaan, että työn- ja vastuunjako eri toimijoiden kesken on selkeä. Työ suunnitellaan aina koulun henkilöstön kanssa siten, että se tukee hyvinvointia edistävää toimintaa.

Poliisin kanssa yhteistyö näkyy erityisesti koulupoliisitoiminnassa. Kouluyhteistyötä varten on nimetty koulupoliisi, joka tekee koulutus- ja valistustyötä kouluissa. Koulupoliisijärjestelmän tarkoituksena on lisätä koulujen ja poliisin välistä yhteistyötä. Valvonta- ja järjestystehtävien lisäksi poliisi voi esimerkiksi opettaa liikenne- ja laillisuusasioita sekä olla mukana oppilashuollon työryhmässä ja vanhempainilloissa. Koulu tekee yhteistyötä poliisin kanssa tarpeen mukaisesti myös tilanteissa, joissa oppilaan turvallisuus on vaarantunut. Yhteistyötä ohjaavat koulun toimintaohjeet äkillisissä kriiseissä ja uhka- ja vaaratilanteissa.

##### Kuvaus koulun oppilashuollollisesta yhteistyöstä ulkopuolisten toimijoiden kanssa:

|  |
| --- |
| Eri tahoja kutsutaan kokouksiin ja muihin tilaisuuksiin tarpeen mukaan |

### 4. Oppilashuollon yhteistyön järjestäminen oppilaiden ja heidän huoltajiensa kanssa*[[25]](#footnote-25)*

Oppilashuoltoa toteutetaan yhteistyössä oppilaiden ja huoltajien kanssa. Oppilashuoltosuunnitelmassa kuvataan oppilashuollon toimintatavat oppilaiden ja huoltajien osallisuuden edistämiseksi sekä yhteistyön järjestämiksi. Suunnitelmassa kuvataan:

#### Oppilaan ja huoltajan osallisuus yhteisöllisen ja yksilökohtaisen oppilashuollon suunnittelussa, toteuttamisessa ja arvioinnissa

Yhteisöllistä oppilashuoltotyötä suunnitellaan yhteistyössä oppilaiden kanssa. Oppilashuoltosuunnitelman laatimiseen osallistuvat myös oppilaskunnan edustajat. Luokkien käsittelyssä voidaan tehdä oppilaille kyselyitä ja kutsua oppilaita mukaan oppilashuoltoryhmään.

Vanhemmilta kerätään tietoa ja mielipiteitä luokkien ja kouluyhteisön toiminnasta vanhempainilloissa, arviointikeskusteluissa ja kyselyiden avulla. Koulun oppilashuoltosuunnitelma tehdään yhteistyössä koulun vanhempien, esim. vanhempainyhdistyksen edustajien kanssa.

Yksilökohtaisen oppilashuoltotyön suunnittelu tapahtuu aina yhdessä huoltajan ja oppilaan kanssa. Oppilas, huoltaja, opettaja tai oppilashuollon palveluiden edustaja sopivat yhdessä, ketkä osallistuvat monialaisen asiantuntijaryhmän kokoukseen, joka toteutetaan mahdollisimman pienellä kokoonpanolla. Oppilas on mukana kokouksessa ikäkauden ja edellytysten mukaisesti.

##### Kuvaus koulun toimintatavoista oppilaiden ja huoltajien osallisuuden edistämiseksi:

|  |
| --- |
| Mykissä toimitaan edellä mainitun tekstin mukaisesti.  oppilaskunnalta ja vanhempainyhdistykseltä pyydetään lausunto suunnitelmasta |

#### Yhteisöllisen ja yksilökohtaisen oppilashuollon periaatteista ja menettelytavoista tiedottaminen oppilaille, huoltajille ja yhteistyötahoille

Oppilaille ja heidän huoltajilleen annetaan tieto käytettävissä olevasta oppilashuollosta ja heitä ohjataan hakemaan tarvitsemiaan oppilashuollon palveluja[[26]](#footnote-26). Oppilaan ja huoltajan osallisuus oppilashuollossa, suunnitelmallinen yhteistyö ja oppilashuollosta tiedottaminen lisää oppilashuollon tuntemusta ja edesauttaa palveluihin hakeutumista. Eri ammattiryhmiin kuuluvien työntekijöiden keskinäinen konsultaatio on tärkeä työmenetelmä oppilashuollossa.

Koulu tiedottaa monipuolisesti oppilashuollon käytännöistä ja oppilashuoltopalveluihin hakeutumisen periaatteista. Tiedotuskanavat ovat ensisijaisesti sähköiset välineet (koulutiedote, Wilma, www.peda.net/lohja -sivusto) sekä kirjalliset ilmoitukset ja tiedotteet mm. terveydenhoitajan tiloissa ja koulun ilmoitustaululla. Vanhempainilloissa tiedotetaan vanhempia oppilashuollon palveluista ja prosesseista. Luokanopettajat huolehtivat luokkakohtaisesta tiedottamisesta.

Oppilashuoltoryhmä tekee yhteistyötä koulun oppilaskunnan edustajien kanssa luokkakohtaisesti sekä oppilaskunnan hallituksen kanssa koko koulun tasolla. Koulun vanhempainyhdistys voi osallistua yhteisöllisen oppilashuoltotyön suunnitteluun.

##### Koulukohtainen prosessikuvaus siitä, miten oppilashuollon yhteistyö huoltajien ja oppilaiden kanssa järjestetään. Miten luodaan toimivat käytännöt siihen, että saadaan kerättyä oppilaiden mielipiteitä, ajatuksia ja ratkaisuehdotuksia kouluyhteisön hyvinvoinnin edistämiseksi:

|  |
| --- |
| Oppilaille ja heidän huoltajilleen annetaan tieto käytettävissä olevasta oppilashuollosta vanhempainilloissa, Wilmassa, koulun kotisivuilla ja erilaisissa tiedotteissa ja heitä ohjataan hakemaan tarvitsemiaan oppilashuollon palveluja.  Oppilashuoltoryhmä tekee yhteistyötä koulun oppilaskunnan edustajien kanssa, luokkakohtaisesti sekä oppilaskunnan hallituksen kanssa koko koulun tasolla. Koulun vanhempainyhdistys voi osallistua yhteisöllisen oppilashuoltotyön suunnitteluun.  Mäntynummen alueella tehdään opiskeluympäristön terveellisen ja turvallisen oppimisympäristön tarkistus yhteistyössä myös vanhempainyhdistyksen ja oppilaskunnan kanssa. |

### 5.Oppilashuoltosuunnitelman toteuttaminen ja seuraaminen [[27]](#footnote-27)

Opetuksen järjestäjä seuraa koulun oppilashuoltosuunnitelman toteutumista[[28]](#footnote-28).

Koulukohtaisessa oppilashuoltosuunnitelmassa kuvataan toimenpiteet suunnitelman toteuttamiseksi ja seuraamiseksi[[29]](#footnote-29). Näitä ovat seurannasta vastuussa oleva taho koulussa, seurattavat asiat ja käytettävät menetelmät tietojen kokoamiseksi sekä seurannan aikataulu. Lisäksi kuvataan seurantatietojen käsittely ja hyödyntäminen koulun oppilashuollon kehittämisessä sekä keskeisistä tuloksista tiedottaminen oppilaille, huoltajille ja tarvittaville yhteistyötahoille.

Oppilashuoltosuunnitelman toteuttaminen ja seuraaminen on osa opetuksen järjestäjän omavalvontaa koskevaa tehtävää. Opetuksen järjestäjä vastaa yhteistyössä opetustoimen ja sosiaali- ja terveystoimen oppilashuoltopalveluista vastuussa olevien viranomaisten kanssa oppilashuollon kokonaisuuden omavalvonnan toteutumisesta[[30]](#footnote-30).

Kuntakohtainen oppilashuoltoryhmä johtaa, ohjaa, seuraa ja arvioi koulukohtaista oppilashuoltotyötä. Lisäksi kuntakohtainen oppilashuoltoryhmä laatii vuosittain oman toimintasuunnitelman, jossa määritetään painopistealueet kunta- ja koulukohtaisen arviointitiedon perusteella seuraavalle toimintakaudelle.

**Oppilashuoltosuunnitelmien arviointijärjestelmä:**

**kevätlukukausi**

1. Koulujen oma arviointi
2. Alueryhmien yhteinen arviointi
3. Oppilashuollon työryhmän käsittely

**syyslukukausi**

Koulukohtaisten oppilashuoltosuunnitelmien läpikäyminen alueen rehtoritapaamisessa.

Arvioinnissa käytettävä lomake löytyy palveluvalikosta.

##### Kuvaus koulun käytännöistä:

|  |
| --- |
|  |

Liite

Opiskeluhuoltoa ohjaavat asiakirjat

Lainsäädäntö <http://www.finlex.fi>

* Asetus lapsen huollosta ja tapaamisoikeudesta 556/1994
* Asetus lääkinnällisestä kuntoutuksesta 1015/1991
* Asetus opetustoimen henkilöstön kelpoisuusvaatimuksista 986/1998
* Asetus terveydenhuollon ammattihenkilöistä 564/1994
* Asetus viranomaisen toiminnan julkisuudesta ja hyvästä tiedonhallintatavasta 1030/1999
* Hallintolaki 434/2003
* Henkilötietolaki 523/1999
* Kansanterveyslaki 66/1972; muutos 626/2007 ja 1327/2010
* Laki kuntoutuksen asiakasyhteistyöstä 497/2003
* Laki lapsen huollosta ja tapaamisoikeudesta 361/1983
* Laki lasten kanssa työskentelevien rikostaustan selvittämisestä 504/2002
* Laki naisten ja miesten välisestä tasa-arvosta 609/1986
* Laki potilaan asemasta ja oikeuksista 785/1992
* Laki sosiaalihuollon ammatillisen henkilöstön kelpoisuusvaatimuksista 272/2005
* Laki sosiaalihuollon asiakkaan asemasta ja oikeuksista 812/2000
* Laki sosiaali- ja terveydenhuollon asiakastietojen sähköisestä käsittelystä 159/2007
* Laki sähköisestä asioinnista viranomaistoiminnassa 13/2003
* Laki terveydenhuollon ammattihenkilöistä 559/1994
* Laki toimenpiteistä tupakoinnin vähentämiseksi 693/1976; muutos 698/2010
* Laki vammaisuuden perusteella järjestettävistä palveluista ja tukitoimista 380/1987
* Laki viranomaisen toiminnan julkisuudesta 621/1999
* Laki yksityisten sosiaalipalvelujen valvonnasta 603/1996
* Lastensuojelulaki 417/2007; muutos 88/2010
* Lukioasetus 810/1998
* Lukiolaki 629/1998; muutos 478/2003
* Mielenterveysasetus 1247/1990; muutokset 1282/2000 ja 1646/2009
* Mielenterveyslaki 1116/1990
* Nuorisolaki 72/2006; muutos 693/2010
* Oppilas- ja opiskelijahuoltolaki 1287/2013
* Pelastuslaki 379/2011
* Perusopetuslaki 628/1998
* Päihdehuoltolaki 41/1986
* Sosiaalihuoltolaki 710/1982; muutos 50/2005, 1301/2014
* Sosiaali- ja terveysministeriön asetus potilasasiakirjoista 298/2009
* Suomen perustuslaki 731/1999
* Terveydenhuoltolaki 1326/2010
* Terveydensuojelulaki 763/1994
* Työturvallisuuslaki 738/2002
* Valtioneuvoston asetus lukiokoulutuksen yleisistä valtakunnallisista tavoitteista ja tuntijaosta 955/2002
* Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta 338/2011
* Valtioneuvoston asetus pelastustoimesta 407/2011
* Valtioneuvoston asetus sosiaalihuollon ammatillisen henkilöstön kelpoisuusvaatimuksista 608/2005
* Yhdenvertaisuuslaki 1325/2014

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)
6. [↑](#footnote-ref-6)
7. . [↑](#footnote-ref-7)
8. [↑](#footnote-ref-8)
9. [↑](#footnote-ref-9)
10. [↑](#footnote-ref-10)
11. [↑](#footnote-ref-11)
12. [↑](#footnote-ref-12)
13. [↑](#footnote-ref-13)
14. [↑](#footnote-ref-14)
15. Oppilas- ja opiskelijahuoltolaki 13 § 2. mom. 4-kohta ja perusopetuslaki 29 § 3 mom. (1267/2013) [↑](#footnote-ref-15)
16. Pelastuslaki (379/2011) 15 § ja valtioneuvoston asetus pelastustoimesta (407/2011) 1 ja 2 § [↑](#footnote-ref-16)
17. Oppilas- ja opiskelijahuoltolaki 13 § 2 mom. 2-kohta [↑](#footnote-ref-17)
18. Oppilas- ja opiskelijahuoltolaki 5 § 1 mom. [↑](#footnote-ref-18)
19. Eduskunnan sivistysvaliokunnan mietintö 14/2013 vp. [↑](#footnote-ref-19)
20. Oppilas- ja opiskelijahuoltolaki 18 § 1 mom. [↑](#footnote-ref-20)
21. Oppilas- ja opiskelijahuoltolaki 19 § 1 ja 2 mom. [↑](#footnote-ref-21)
22. Oppilas- ja opiskelijahuoltolaki 19 § 3 mom. ja laki viranomaisen toiminnan julkisuudesta (621/1999) 26 § 3 mom. [↑](#footnote-ref-22)
23. Hallituksen esitys eduskunnalle oppilas- ja opiskelijahuoltolaiksi 67/2013 [↑](#footnote-ref-23)
24. Perusopetuslaki 36h § [↑](#footnote-ref-24)
25. Oppilas- ja opiskelijahuoltolaki 13 § 2 mom. 3-kohta [↑](#footnote-ref-25)
26. Oppilas- ja opiskelijahuoltolaki 11 § 1 ja 2 mom. [↑](#footnote-ref-26)
27. Oppilas- ja opiskelijahuoltolaki 13 § 2 mom. 5-kohta [↑](#footnote-ref-27)
28. Oppilas- ja opiskelijahuoltolaki 13 § 4 mom. [↑](#footnote-ref-28)
29. Hallituksen esitys eduskunnalle oppilas- ja opiskelijahuoltolaiksi 67/2013 [↑](#footnote-ref-29)
30. Oppilas- ja opiskelijahuoltolaki 26 § 1 mom. [↑](#footnote-ref-30)